Beamptes wat Krejcir ondersoek, word bevorderRadovan Krejcir. Foto: Werner Beukes/SAPA Riah Phiyega, nasionale polisiekommissaris, het Woensdag gesê dat elke lid van die taakspan met een rang bevorder sal word. Phiyega het gesê polisiebeamptes “kry baie min erkenning vir hul uithouvermoë”. Phiyega het gesê “gegewe waar ons met die ondersoek trek, kan ons vol vertroue sê dat Krejcir tyd agter tralies gaan deurbring”. “Hy weet dit en juis daarom probeer hy ontsnap. Krejcir is sedert November 2012 agter tralies en is verlede maand skuldig bevind aan poging tot moord, ontvoering en dwelmhandel. Krejcir het glo die naweek uit aanhouding probeer ontsnap, maar sy poging is deur die polisie gefnuik. Krejcir staan ook tereg op ŉ moordaanklag in ŉ ander saak. Hy en vier ander word daarvan beskuldig dat hulle Sam Issa in Oktober 2013 vermoor het. Klik hier vir alle vorige berigte oor Radovan Krejcir op Maroela Media.